### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.
 Lone Frandsen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1020, Boliger mellem [adresse] og [adresse], [adresse].

### Resumé

Lokalplanen gælder for et areal på ca. 32 ha i det sydlige Malling. Området er afgrænset mod nord af et næsten færdigt udbygget blandet boligområde, mod vest af [adresse], mod syd af [adresse] og mod øst af den kommende letbane mod Odder.

 Lokalplanområdet er beliggende i landzone og er ved planens udarbejdelse overvejende kommunalt ejet. Der er inden for lokalplanområdet fire privatejede matrikler. De private ejere kan fortsætte den eksisterende lovlige anvendelse, så længe dette ønskes.

 Mod syd, vest og øst grænser området op til det åbne land. Området vejbetjenes fra [adresse] og sættes, via en hovedsti, i forbindelse med de eksisterende boligområder nord for [adresse] og dermed stisystemerne og skolevej i det øvrige lokalsamfund.

 Lokalplanen giver mulighed for, at området kan anvendes til boligformål i form af åben-lav, tæt-lav og etageboligbebyggelse. Der forventes at blive etableret ca. 325 nye boliger indenfor lokalplanområdet. En del af området må anvendes til offentlige formål i form af institutioner og botilbud.

 Lokalplanen er i overensstemmelse med kommuneplanen udlagt til et byudviklingsområde til boliger, men er ikke i overensstemmelse med kommuneplanen hvad angår det maksimale etageantal.

 Lokalplanforslaget har været i offentlig høring i perioden 18. maj til 3. august 2017. I høringsperioden er der indkommet fem bemærkninger til forslaget fra beboere og foreninger i Malling.

### Indstilling

At 1) Forslag til Lokalplan nr. 1020, Boliger mellem [adresse] og [adresse], [adresse] vedtages endelig med de ændringer, der fremgår af afsnit 5.5 og bilag 7,

 at 2) Tillæg nr. 7 til Kommuneplan 2017 vedtages endeligt med den ændring der fremgår af bilag 7, og

 at 3) de indkomne bemærkninger fra den offentlige høring af lokalplanforslaget besvares som beskrevet i bilag 7.

### Sagens forløb

10-01-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-01-2018 Magistraten
Fremsendes til [adresse] med bemærkning, at Magistraten i mødet den 15. januar 2018 anbefaler, at byrådet tiltræder Magistratsafdelingen for Teknik og Miljøs indstilling af 20. december 2017.

 24-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 24. januar 2018.
 12-03-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 Lone Frandsen var forhindret i at deltage i udvalgets behandling af sagen.